स्वीकृत पुनर्गठित शहरी जल प्रदाय योजना लेप्स होने के कगार पर
कस्बेकी पुरानी जर्जर पेयजल लाइनों को बदलवाने नया जलदाय कार्यालय बनाने के लिए पुनर्गठित शहरी जल प्रदाय योजना के तहत सरकार से 7.5 करोड़ रुपए की वित्तीय स्वीकृति मिले 8 माह हो गए लेकिन उच्चाधिकारियों की लापरवाही के चलते इसके अभी तक टेंडर नहीं कराने से इस योजना का फंड लेप्स होने की कगार पर है।
कस्बे में 50 साल पुरानी छोटी जर्जर पेयजल लाइनों की जगह नई बड़ी लाइनेें डलवाने के लिए सरकार ने पुनर्गठित शहरी जल प्रदाय योजना के तहत 7.5 करोड़ रुपए की वित्तीय स्वीकृति प्रदान की थी। जुलाई, 2016 में मिली इस वित्तीय स्वीकृति के पश्चात जलदाय विभाग के उच्चाधिकारियों की लापरवाही के चलते यह अभी तक ठंडे बस्ते में है। हालात यह है कि 8 माह में भी इस योजना के टेंडर नहीं लगाए गए है। हालात यह है मार्च माह के चलते अब इस योजना में आया हुआ फंड लेप्स होने की कगार पर गया है। ऐसे में इस योजना का टोडारायसिंह वासियों को अभी तक लाभ नहीं मिल सका है। इस योजना के तहत कस्बे में तीन बडी टंकिया बननी है। शहर की सारी छोटी जर्जर लाइनों काे बदल कर बड़ी नई लाइनें डालनी है। एक सीडब्लूआर टैंक सहायक अभियंता कार्यालय बनना है।
^टोडारायसिंह की पुनर्गठित शहरी जल प्रदाय योजना के कार्य को शुरू कराने के लिए टेक्निकल प्रपोजल बनवा कर एक्सईएन मालपुरा ने चीफ इंजीनियर जयपुर को फाइल भिजवा दी है। टेंडर निकालने का कार्य तो चीफ इंजीनियर आफिस से ही होगा। केदारमीणा, कनिष्ठ अभियंता, जलदाय कार्यालय, टोडा
जलदाय कार्यालय की बारिश में टपकती हैं छत
वर्तमानमें कस्बे की छोटी जर्जर लाइनों के चलते सुचारु रूप से पेयजल उपलब्ध नहीं हो पाता है। दोनों समय पेयजल आपूर्ति नहीं मिल पा रही है। जलदाय कार्यालय के भी हालात देयनीय है। बारिश के दिनों में इसकी छत टपकती है। कमरों में दरारें चुकी है। कर्मचारियों को बैठने के लिए प्रयाप्त कमरे नहीं है। करीब 50 साल पुरानी छोटी लाइनें होने के कारण प्रयाप्त पानी नहीं मिल पाता है। ऐसे में नागरिकों को इस योजना के शीघ्र शुरू होने का बेसब्री से इंतजार है।
hin_Deva hin_Deva hin_Deva hin_Deva hin_Deva hin_Deva